Prototypen ble oppfunnet og bygd av Jarle Wanvik i 1993. Heisen ble offisielt åpnet 18. august samme år i Brubakken på Bakklandet i Trondheim. I 2010 ble den imidlertid stengt av sikkerhetsgrunner og på grunn av slitasje. Trampe ble deretter demontert i 2012, før en ny og forbedret så dagens lys 1. juni 2013 til en pris av 6,5 millioner kroner, finansiert av Miljøpakken. Trampe er nå gratis å bruke. Den nye versjonen ble produsert av det franske firmaet Skirail der sykkelheisen markedsføres under varemerket CycloCable etter at Jarle Wanvik i 2008 inngikk et samarbeid med den franske Poma-gruppen.